அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்

த **அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ** (**AMPAS**, ; **தி அகாதமி** அல்லது **தி மோசன் பிக்சர் அகாதமி**) திரைப்பட கலை மற்றும் அறிவியலை முன்னேற்ற அமைக்கப்பட்ட அகாதமி ஆகும். ஆசுக்கர் விருது என்று அழைக்கப்படும் அகாதமி விருதுகளை வழங்குகிறது.  அகாதமியின் மேலாண்மை மற்றும் பொதுக் கொள்கைகள் போன்ற ஒவ்வொரு பிரிவுகளும் பேராளர்களை உள்ளடக்கிய நிருவாகக் குழுவால் மேற்பார்வையிடப்படுகின்றன.

அகாதமியானது, அதிகாரப்பூர்வமாகவும் மக்கள் மத்தியிலும் *ஆஸ்கார்* என்று அழைக்கப்படும் தனது வருடாந்திர அகாதமி விருதுகளுக்காக உலகம் முழுவதும் அறியப்படுகிறது.

## உறுப்பினர்கள்
அகாதமியின் உறுப்பினர்கள் அமைப்பு 19 பிரிவுகளாகப் பிரிக்கப்பட்டுள்ளது; நடிகர்கள் முதல் எழுத்தாளர்கள் வரையிலான பல்வேறு பிரிவுகளில் உள்ளவர்களுக்காகவும், திரைப்படத்துறையில் பிரதிநிதிகளாகப் பணியாற்றுவோருக்கான 'கலைஞர்களின் பிரதிநிதிகள்' (Artist's Representatives) பிரிவாகவும் இப்பிரிவுகள் அமைந்துள்ளன. 2024-ஆம் ஆண்டு நிலவரப்படி, அகாதமியின் மொத்த உறுப்பினர்களின் எண்ணிக்கை 10,894 ஆகும்; இதில் 9,905 வாக்களிக்கும் உறுப்பினர்களும், 949 வாக்களிக்கும் உரிமையற்ற சிறப்புறுப்பு உறுப்பினர்களும் (emeritus members), 40 இணை உறுப்பினர்களும் அடங்குவர். அகாதமியின் பிரிவுகளிலேயே மிகப்பெரியது 'நடிகர்கள் பிரிவு' ஆகும்; 2024-ஆம் ஆண்டில் இப்பிரிவில் 1,258 உறுப்பினர்கள் இருந்தனர், இது மொத்த உறுப்பினர்களின் எண்ணிக்கையில் 12.7 சதவீதமாகும்.

இதன் உறுப்பினர்களாக உலகெங்கிலும் உள்ள தகுதிவாய்ந்த திரைப்பட ஆளுமைகள்  உள்ளனர். இதில் உறுப்பினராக தேர்தெடுக்கும் செயல்முறை சற்று வித்தியாசமானது. ஏற்கனவே உறுப்பினராக உள்ள இருவர் சேர்ந்து ஒரு சிறந்த கலைஞரை உறுப்பினராக்க பரிந்துரைப்பர். அவ்வாறு பரிந்துரை செய்யபட்டவர் திரைத்துறையில் செய்துள்ள சாதனைகள், அவர் பங்களித்த திரைப்படங்களின் உலகளாவிய தாக்கம் உள்ளிட்டவை ஆய்வு செய்தபின், அகதாமியே அவரை உறுப்பினராக சேர அழைப்பு விடுக்கும். ஒரு முறை உறுப்பினராக பதவி ஏற்றால் அது காலாவது ஆவதில்லை.  

## போட்டிக்கு திரையிடல்
உலகம் முழுவதும் உள்ள உறுப்பினர்கள் அனைவரும் ஆலிவுட்டுக்குச் சென்று படத்தைப் பார்த்து வாக்களிக்க முடியாது என்பதால் 2010ஆம் ஆண்டுவரை அகதாமி தன் உறுப்பினர்களுக்கு குறுந்தகடுகளை அனுப்பி வந்தது. ஆனால் அதன் பிறகு உறுப்பினர்கள் தாங்கள் இருக்கும் இடத்திலிருந்தே படங்களைப் பார்க்க ஏதுவாக இணையதளத்தை அகதாமி உறுவிக்கியது. அதில் போட்டிக்கு தகுதி பெற்ற படங்கள் அனைத்தும் பதிவேற்றம் செய்யப்படுகின்றன. உறுப்பினர்கள் உயர் தரமான தரத்தில் படங்களை பார்க்கலாம். படங்களைக் காண அவர்களுக்கு 60 நாட்கள் அவகாசப் வழங்கப்படுகிறது.

திரைப்படம் என்பது பெரிய திரையில் காணவேண்டியது என்ற நம்பிக்கை உள்ள அகதாமி உறுப்பினர்கள் அதிகம் உள்ள இலண்டன், நியார்க், லாஸ்ஏஞ்சல்ஸ், சான்பிரான்ஸ்கோ ஆகிய நகரங்களில் உள்ள பெரிய திரையரங்குகளில் இதன் உறுப்பினர்களுக்கு பிரத்தியோக காட்சிகள் திரையிடப்படுகின்றன. மேலும் திரையிடல் முடிவில், படத்தின் தொழில்நுட்பக் கலைஞர்கள், நடிகர்கள் போன்றோர் உறுப்பினர்களிடம் கலந்துரையாடும் கேள்வி பதில் நிகழ்ச்சிகளும் நடத்தப்படும். 

## விருதுக்கு தேர்ந்தெடுக்கும் முறை
சிறந்த திரைப்பட் என்ற முதல் பிரிவு நீங்கலாக சிறந்த இயக்குநர், சிறந்த அசல் திரைக்கதை, சிறந்த நடிகர், சிறந்த நடிகை உள்ளிட்ட 23 பிரிவுகளில் இறுதிப் பட்டியலில் உச்சத்தில் உள்ள 5 பரிந்துரைகளில் எந்தப் படத்திற்கு, கலைஞருக்கு அதிக எண்ணிக்கையில் வாக்குகள் கிடைக்கின்றவோ அவரோ அல்லது அந்தப் படமோ விருதைப் பெற முடியும். சிறந்த படத்திற்கான தேர்வுமுறை என்பது முன்னுரிமை வாக்கு முறை பயன்படுத்தப்படுகிறது. அதாவது சிறந்த படத்திற்கான இறுதிப் பரிந்துரையில் இடம் பிடித்த படங்களை உறுப்பினர்கள் ஒன்று முதல் 10 வரை என வரிசைப்படுத்தவேண்டும். இந்த வரிசைப்படுத்தலில் முதலிடம் பிடித்த படங்களின் வாக்குகள் எண்ணபட்டு 50 விழுக்காட்டுக்கும் அதிகமாக வாக்குகள் பெற்றால் அதுவே சிறந்த திரைப்படம் என்ற தகுதியைப் பெறும்.

## மேற்கோள்கள்

## வெளியிணைப்புகள்

* 
* [Hollywood is a Union Town, ''[The Nation]'' (ஏப்ரல் 2, 1938) History of the Academy and Screen Actors Guild]